**AUTORUZRAUDZĪBAS PAKALPOJUMI**

Darba uzdevums

1. **Pakalpojuma nepieciešamības pamatojums**

 Starp Rīgas pašvaldības sabiedrību ar ierobežotu atbildību “Rīgas satiksme” (turpmāk – RP SIA “Rīgas satiksme”) un akciju sabiedrību “Rūpnīcprojekts AS” (turpmāk – Rūpnīcprojekts) 09.05.2018. noslēgts līgums Nr. LIG-IEP/2018/10 par būvprojekta „Tramvaju depo ražošanas ēku pārbūve Brīvības 191” (turpmāk – Būvprojekts 1) izstrādi un tā saskaņošanu Rīgas domes Pilsētas attīstības departamentā normatīvo aktu noteiktajā kārtībā atbilstoši būvprojektam minimālajā sastāvā (būvatļauja Nr. BV-17-1234-abv/V) un citām līguma prasībām, kā arī par autoruzraudzības veikšanu Būvprojekta 1 posmu realizācijas laikā līdz objekta nodošanai ekspluatācijā (turpmāk – Līgums 1). 08.05.2019. un 12.11.2019. noslēgtas Līguma 1 papildu vienošanās Nr. LIG-PV/2019/155 (turpmāk – Papildu vienošanās 1-1) un Nr. LIG-PV/2019/298 (turpmāk – Papildu vienošanās 1-2).

 Starp RP SIA “Rīgas satiksme” un Rūpnīcprojektu 18.10.2021. noslēgts līgums Nr. LIG-IEP/2021/121 (Līgums – 2) par Būvprojekta 1 izmaiņu būvprojekta (turpmāk – Būvprojekts 2) izstrādi un autoruzraudzības veikšanu. 20.04.2022. noslēgta Līguma 2 papildu vienošanās Nr. LIG-PV/2022/63 (turpmāk – Papildu vienošanās 2-1).

 Būvprojekta autors Rūpnīcprojekts ir atteicies veikt autoruzraudzību Būvprojektiem 1 un 2.

 Ministru kabineta 2014.gada 19.augusta noteikumu Nr.500 “Vispārīgie būvnoteikumi” 105.punkts nosaka, ka autoruzraudzību veic valsts aizsargājamiem kultūras pieminekļiem, otrās un trešās grupas ēkām (izņemot viena vai divu dzīvokļu dzīvojamās ēkas un palīgēkas) pilsētbūvniecības pieminekļa teritorijā un tā aizsardzības zonā atbilstoši teritorijas plānojumam, kā arī trešās grupas jaunbūvējamām, restaurējamām un pārbūvējamām būvēm, ja būvniecībai nepieciešama būvatļauja.

 Ņemot vērā minēto, lai ievērotu normatīvo aktu prasības Būvprojekta 1 un 2 realizācijas laikā, nepieciešams nodrošināt autoruzraudzību.

1. **Vispārīga informācija par objektu**
	1. Būvniecības ieceres paredz esošās tramvaju depo ēkas pārbūvi un īslaicīgas lietošanas būves - pagaidu tramvaju mazgātavas ēkas izbūvi Brīvības ielā 191, Rīgā, t.sk. ar to saistīto inženiertīklu izbūvi, pārbūvi un atjaunošanu atbilstoši būvprojektu *“Tramvaju depo ražošanas ēku pārbūve Brīvības ielā 191, Rīgā”* (turpmāk – Objekts 1) un “Īslaicīgas lietošanas būve - pagaidu tramvaju mazgātavas ēka Brīvības ielā 191, Rīgā” (turpmāk – Objekts 2) risinājumiem.
	2. Būvniecības ieceru mērķis: esošās tramvaju depo ražošanas ēkas pārbūve un atjaunošana, lai aizstātu novecojušu un nodrošinātu mūsdienīgu darba vidi, ar atbilstošām telpām un aprīkojumu.
	3. Objektu adrese: Rīga, Brīvības iela 191.
	4. Būves grupa, būves lietošanas veids: III grupa, 1241 Sakaru ēkas, stacijas, termināļi un ar tiem saistītās ēkas.
	5. Būvatļauju Nr.: Objekts 1 – BIS-BV-4.1-2022-8504 (BV-17-1234-abv/V), Objekts 2 – BIS-BV-4.1-2022-9588 (DA-22-4023-abv).
2. **Darba uzdevuma apraksts, nosacījumi un līguma izpildes termiņš**
	1. Autoruzraudzības mērķis ir nepieļaut būvniecības dalībnieku patvaļīgas atkāpes no akceptētās ieceres un izstrādātā būvprojekta, kā arī normatīvo aktu un standartu pārkāpumus būvdarbu gaitā.
	2. Autoruzraugs nodrošina autoruzraudzības veikšanu būvprojekta realizācijas (būvdarbu) laikā atbilstoši Ministru kabineta 19.08.2014. noteikumu Nr.500 “Vispārīgie būvnoteikumi” prasībām u.c. Latvijas Republikā spēkā esošajiem normatīvajiem aktiem, t.sk. nepieciešamības gadījumā nodrošina izmaiņu iestrādāšanu visās attiecīgajās objekta būvprojekta daļās, ja nepieciešams, informē par izmaiņām būvatļauju izdevušo institūciju un organizē atbilstošu saskaņošanas procedūru, kā arī ievērojot līguma par autoruzraudzības darbu veikšanu nosacījumus.
	3. Autoruzraudzības laikā autoruzraugs nodrošina visu Objekta 1 un 2 īstenošanai izstrādāto būvprojekta daļu un sadaļu autoruzraudzību.
	4. Autoruzraugs apņemas veikt autoruzraudzību no būvprojektā paredzēto būvdarbu uzsākšanas dienas līdz Objekta pieņemšanai ekspluatācijā un būvdarbu pilnīgai pabeigšanai, ko apliecina attiecīgs starp pasūtītāju un būvdarbu veicēju parakstīts akts.
	5. Autoruzraugam ir pienākums risinājumus un detalizācijas, kā arī visu citu grafisko informāciju par Objektu 1 autoruzraudzības laikā izstrādāt BIM vidē. Būvdarbu sākuma stadijā – pirmo 3 (trīs) mēnešu laikā no līguma noslēgšanas, būvdarbu veicējam būs pienākums esošo būvprojektu izstrādāt BIM vidē. Detalizēta informācija par BIM pieejama pie būvdarbu iepirkuma.
	6. Autoruzraudzības veikšanas termiņš Objektā tiek noteikts visā būvdarbu periodā līdz Objekta pieņemšanai ekspluatācijā. Orientējošais būvdarbu termiņš:
		1. Objekts 1 – 24 (divdesmit četri) mēneši no atzīmes izdarīšanas būvatļaujā par būvdarbu uzsākšanas nosacījumu izpildi un nodošanai ekspluatācijā 2 (divi) mēneši;
		2. Objekts 2 – 4 (četri) mēneši no atzīmes izdarīšanas būvatļaujā par būvdarbu uzsākšanas nosacījumu izpildi un nodošanai ekspluatācijā 2 (divi) mēneši.

Būvprojekts un cita informācija pieejama elektronisko iepirkumu sistēmā – iepirkuma Nr. RS 2022/66, nosaukums “Tramvaju depo ražošanas ēku pārbūve Brīvības ielā 191, Rīgā.”.